**Forslag til Strategiramme for FN-forbundet 2025-2026**

Nedenstående strategi er en opdatering af FN-forbundets strategiramme og handlingsplan, som oprindeligt var gældende for 2024-2025. De nye elementer omfatter især et øget fokus på *fremme af den regelbaserede verdensorden* samt en udvidet handlingsplan for *Fred- og konfliktløsningsudvalget* i perioden 2025-2026. Strategien bevarer desuden de eksisterende afsnit om *Skoletjenesten* og *Bæredygtighed*, da disse fortsat er vigtige kerneområder for FN-forbundet.

**1. Formål og Vision**

FN-forbundets overordnede formål er at fremme og implementere FN’s mål og værdier ved at:

* Arbejde for fredelige, retfærdige og bæredygtige samfund med respekt for menneskerettighederne.
* Indgå i bredt samarbejde med alle, der deler troen på FN’s universelle værdier og den regelbaserede verdensorden.
* Sætte fokus på FN’s relevans som løftestang for globale løsninger.

**Fremme den regelbaserede verdensorden**

FN-forbundet vil i perioden 2025-2026 forstærke sin indsats for at fremhæve værdien af det multilaterale samarbejde og FN’s konventioner og traktater. Dette sker i en tid, hvor internationale normer er under pres, og hvor der er behov for at tydeliggøre betydningen af en universel og bindende retsorden. Samtidig vil det også blive fokus for markering af FN’s 80 års jubilæum.

**Nyt initiativ**

* Udvikling af en AI-baseret vidensdatabase, der giver et hurtigt overblik over Danmarks traktat- og konventionsbaserede rettigheder og forpligtelser i FN-regi.
	+ **Formål:** At gøre det lettere for bl.a. politikere, embedsfolk, NGO’er, undervisere og medier at forstå og anvende FN’s konventioner i praksis.
	+ **Målgruppe:** Offentlige FN forbundets medlemmer, institutioner, forskere, studerende og den bredere offentlighed.
	+ **Forventet effekt:** Øget kendskab til FN’s globale regelsæt, styrkelse af folkelig opbakning til FN’s værdier og større engagement i multilateralt samarbejde.

**2. Fred og Stabilitet**

Arbejdet for fred, stabilitet og nedrustning er fortsat en central del af FN-forbundets strategi. FN’s konfliktforebyggende, fredsbevarende og genopbyggende indsatser, herunder R2P (Responsibility to Protect) og den humanitære indsats, forbliver kerneområder.

**Fred- og konfliktløsningsudvalget: Handlingsplan 2025-2026**

FN-forbundets Fred- og konfliktløsningsudvalg er fortsat omdrejningspunkt for arbejdet med at fremme fred og forhindre væbnede konflikter. I lyset af Danmarks forventede medlemskab af FN’s Sikkerhedsråd (2025-26) opprioriteres følgende:

1. **Medlemskab af Sikkerhedsrådet 2025-26**
	* Arbejdsgruppe, der løbende følger Danmarks engagement.
	* Oplysningsmøder på tværs af landet, i samarbejde med Udenrigsministeriet og øvrige partnere.
	* Fokus på både den militære og civile indsats, herunder politibidrag og genopbygning efter konflikt.
2. **Nedrustning og våbenkontrol (særligt atomvåben)**
	* Fortsat fortalervirksomhed for genoprettelse af et nedrustningskontor i Udenrigsministeriet.
	* Muligt medlemskab af ICAN (International Campaign to Abolish Nuclear Weapons).
	* Fokus på konsekvenserne af atomvåben og fremme af FN’s traktat om forbud mod atomvåben.
3. **Responsibility to Protect (R2P)**
	* Videreføre debatten om beskyttelse af civile, senest aktualiseret af Gaza-krigen.
	* Styrket fokus på at gøre R2P til en integreret del af FN’s fredsarbejde.
4. **Geografiske fokusområder**
	* **Israel-Palæstina:** Fortsat partnerskab med Youth Advisory Panel Palestine (YAPP) og generel oplysning om situationen i Gaza og på Vestbredden.
	* **Vestsahara:** Tilbage på den politiske dagsorden i samarbejde med andre nordiske FN-forbund.
	* **Østeuropa:** Fokus på Ukraine og Georgien, inkl. humanitære og sikkerhedsmæssige aspekter.
	* **Afghanistan:** Opfølgning på den humanitære og politiske situation, herunder muligheden for at indlejre aktiviteter i det nyoprettede humanitære kontaktudvalg.
	* **Kunstig intelligens og dræberrobotter:** Fortsat arbejde for en international regulering.
	* **Ikkevoldelig konfliktløsning:** Udbrede kendskabet til og anvendelsen af ikkevoldelige metoder i konfliktforebyggelse.
5. **Nye fokusområder**
	* **Arktis og Østersøen:** Opdateret fokus på sikkerhedspolitiske spørgsmål, herunder Grønlands nye Sikkerhedspolitiske Strategi og mulige samarbejder om fredsbevarende initiativer i Arktis.
	* **Pact for the Future:** Indspil til FN’s videreudvikling af globale aftaler og reformer.

**3. Bæredygtighed**

I 2025-2026 fastholdes og styrkes indsatsen for bæredygtig udvikling og Verdensmålene, herunder fokus på klimabistand, fattigdomsbekæmpelse og samarbejde med det globale syd. Central bliver opfølgning på Fremtidspagten og dens to annekser ”Global Digital Compact” og ”Fremtidens Generationer” samt ”Beyond GDP”.

* **Koordinering:** Bæredygtighedsudvalget forbliver centralt for at sikre fremdrift.
	+ Fokus vil være på samspillet mellem bæredygtighed, sikkerhedspolitik og menneskerettigheder.
* **Fortsatte initiativer:**
	+ Partnerskabet ’YESSS - Social Sustainability Strategies for Youth’.
	+ Fyraftensmøde om Klimakampen: Vilje og muligheder – internationalt og nationalt?
	+ Gennemgang og analyse af regeringens kommende handlingsplan for gennemførelse af verdensmålene og Danmarks udviklings- og udenrigspolitiske strategi samt Danmarks samarbejde med det globale syd. Der vil blive arrangeret en konference om dansk udviklingsbistand, med særligt fokus på Afrika, multilateralt samarbejde og klimabistand.
	+ Understøtte konventioner som FN’s Havaftale og aftalen mod plastikforurening. Udvalget vil fremme biodiversitet i en dansk kontekst med udgangspunkt i verdensmål 14 og Konventionen til beskyttelse af biodiversitet i det åbne hav (2023). (Østersøen og indre danske farvande).
	+ Udvalget vil følge udviklingen ud fra mål 16 og 17 samt understøtte, fremme og videreudvikle partnerskaber. Der vil være øget fokus på samarbejde med FN-byen, regeringen, folketinget samt andre NGO’er og samarbejdspartnere.
	+ Udvalget vil fremme samspil med lokale, kommunale handlingsplaner og Voluntary Local Reviews, og vil understøtte de lokale kredse og netværks arbejde.
	+ Udvalget vil informere om vigtigheden af private sektors/virksomheders omstilling til bæredygtig produktion og forbrug, blandt andet gennem samarbejde med FN’s Global Compact i Danmark. Der vil blive fulgt op på et udsnit af virksomheder i henhold til den nye lovgivning (CSRD). Debat om dansk erhvervslivs ansvar for bæredygtig udvikling vil blive fremmet, blandt andet gennem mindst et debatmøde i 2025.
	+ Markering af relevante FN-dage gennem diverse medieindslag, debatter og/eller arrangementer, for eksempel Jordens dag (den 22. april), Verdens Miljødag (den 5. juni), Verdensdagen for humanitært arbejde (den 19. august).

**4. Menneskerettigheder og Rettighedsbaseret Udvikling**Menneskerettighedsudvalget koordinerer fortsat FN-forbundets indsats for at fremme og styrke menneskerettighederne i Danmark og globalt. I perioden 2025-2026 sættes særligt fokus på:

1. **Internationale Domstole**
	* **Studietur og oplysningsvirksomhed** om Den Internationale Straffedomstol (ICC), Den Internationale Domstol (ICJ) og andre internationale retssale, der beskæftiger sig med menneskerettighedsspørgsmål.
	* Formålet er at **belyse domstolenes virke**, gøre deres arbejde mere tilgængeligt for offentligheden og fremme forståelsen af deres betydning i den internationale retsorden.
2. **UPR-proces 2026**
	* FN’s Universal Periodic Review (UPR) er Danmarks “menneskerettighedseksamen”.
	* Menneskerettighedsudvalget deltager, sammen med andre NGO’er, aktivt i forberedelse og afgivelse af civilsamfundets indspil.
	* Hensigten er at styrke Danmarks nationale implementering af menneskerettighederne og skabe bred folkelig opbakning bag de anbefalinger, der kommer ud af processen.
3. **Digitale Rettigheder**
	* Fortsat indsats for at **beskytte borgeres digitale rettigheder** og persondata på nettet.
	* Deltagelse i den årlige “Internetdag” (et samarbejde med bl.a. Erhvervsstyrelsen) for at sætte fokus på ytringsfrihed, datasikkerhed og ansvarlig tech-udvikling i et menneskeretligt perspektiv.
4. **Aktiviteter og Markering af Relevante FN-dage**
	* Menneskerettighedsudvalget vil arrangere/medvirke ved:
		+ **Kvindernes internationale kampdag (8. marts)**
		+ **FNs Internationale dag i støtte til ofre for tortur (26. juni)**
		+ **Menneskerettighedsdagen (10. december)**
	* Gennem debatmøder, kampagner og samarbejde med andre organisationer skabes opmærksomhed om centrale menneskerettighedsemner. Fokus her er: ”Stand Up Against Street Harassment” kampagnen, som bygger på forige års success. Desuden støtter vi fortsat KULUs ”Unge Ambassadører for Beijing +30”.
5. **Flygtningerettigheder**
	* Særlig opmærksomhed på de **reducerede muligheder for at søge asyl** både i Danmark og andre europæiske lande.
	* Udvalget vil arbejde for, at Danmarks asyl- og migrationspolitik lever op til FN-konventioner og internationale standarder.
6. **FN’s Menneskerettighedsrapportører**
	* Skarpere fokus på de **udfordringer og barrierer**, som FN’s menneskerettighedsrapportører ofte møder, når de skal udføre deres opgaver i forskellige lande.
	* Oplysning om rapportørernes anbefalinger og betydning, samt fortalervirksomhed for, at stater giver dem fuld adgang.

Menneskerettighedsudvalget vil også tage aktivt det i at udvikle projektet om at understøtte Lannung projektet om at fremme den regelbaserede verdensorden så menneskerettighedsrelaterede konventioner bliver **kvalificeret behandlet**, og udvalgets viden bringes i spil fra start.

**5. FN’s Humanitære Arbejde**

FN’s humanitære indsats er ofte overset i den offentlige debat. Forbundet ønsker at øge kendskabet til humanitært arbejde gennem:

* **Humanitært kontaktudvalg:** vil fokusere på samarbejde med FN-byens humanitære organisationer.
* **Formål:** Oplyse om FN’s humanitære indsatser, påvirke beslutningstagere og fremme større danske bidrag.
1. **FN-forbundets Kapacitet**

**Skoletjenesten**

Skoletjenesten søges styrket i strategiperioden 2025-2026 baseret på evalueringen foretaget i 2024 og en ny investering i tjenesten:

* Forbedret økonomi: Skoletjenesternes regionale aktivitetspulje bliver en selvstændig post i driftsbudgettet – og suppleres, så det årlige budget bliver på 40.000 kr.
* Evaluering og forbedring af besøgstal og honorar: Ved alle ansøgninger skal det overvejes om det giver mening at inddrage skoletjenesten og Globalis i aktiviteterne og budgettet.
* Integration af skoletjenestens og Globalis’ arbejde med udvalg, kredse og netværk.
* Forbedring af rekruttering og fastholdelse af koordinatorer og frivillige (herunder Inddragelse af flere “seniorer”).
* Videreudvikling af Globalis.dk og interaktive læringsspil for at sikre opdateret undervisningsmateriale om FN’s arbejde, verdensmålene og det multilaterale system. Bestyrelse/udvalg og andre skal inddrages i udarbejdelsen af nyt materiale til skoletjenesten og Globalis.

**Samarbejde med andre FN-forbund**

* **Globalt:** Aktiv deltagelse i WFUNA’s arbejde.
* **Europæisk:** Fortsætte kontakt med europæiske FN-forbund og UNRIC.
* **Nordisk:** Videreføre partnerskaber om bl.a. Vestafrika og Globalis.
* **Rigsfællesskabet:** Støtte op om muligheden for at etablere et grønlandsk FN-forbund og inddrage Grønlands nye Sikkerhedspolitiske Strategi.

**Kapacitetsopbygning**

* Fremme etablering af kredsstruktur i Aarhus.
* Jævnlige webinarer for alle medlemmer.
* Videreudvikling af Venners foredragsholderliste.

**Medlemspleje**

* Digitalt velkomstbrev med links til kredse, udvalg, podcasts mv.
* Flere *features* i nyhedsmailen og eventuelt videohilsner fra forpersonen.
* Styrket inklusion: alle er velkomne, så længe de støtter FN’s værdier.

**Kommunikation**

* Opdatering og en egentlig grundlæggende revision af hjemmesiden.
* Aktiv tilstedeværelse på Facebook, Instagram og LinkedIn.
* Fokus på positive budskaber og håb via samarbejde med Verdens Bedste Nyheder, Globalt Fokus og FN Byen.

**8. Økonomi**

FN-forbundet fortsætter med ”leve” indenfor rammerne af budgettet og sikre at forbundet ikke trækker på sine reserver.

For at kunne fortsætte med et øget engagement, vil Forbundet ansøge om en pristalsregulering af finanslovsbevillingen.

Desuden vil forbundet søge om midler fra CISU til at understøtte arbejdet med Sikkerhedsrådet og Lannung Fonden for fremme vidensbasen og formidlingsaktiviteter om den regelbaserede verdensorden.

**9. Anneks**

* En opdateret **kalender** over planlagte arrangementer i 2025-2026.

**Vedtaget af FN-forbundets landsmøde, 15 marts 2025**

Denne strategi for 2025-2026 skal ses som en dynamisk ramme, der løbende tilpasses den internationale udvikling. Særligt vægtes arbejdet for at fremme en regelbaseret verdensorden, understøtte Danmarks medlemskab af FN’s Sikkerhedsråd i 2025-26, styrke Skoletjenesten og forblive en markant stemme for fred, bæredygtig udvikling og menneskerettigheder i Danmark og globalt.